**El-Mansoura** (egyptisk arabisk: المنصورة, *El Manṣūra*, «seierrik») er en by i det nordøstlige Egypt ved Nilens østlige gren, om lag 120 km fra Kairo. Den er provinshovedstad i guvernementet Ad Daqahliyah. Byen hadde 439 348 innbyggere i 2006, beregnet til 548 259 for 2017. Byen har to kismer, det vil si administrative områder. El-Mansura er sete for et universitet, grunnlagt i 1972, og et polyteknisk institutt.

Etymologi
---------

På arabisk betyr El-Mansoura har betydning «Den seierrike», og byen fikk sitt navn etter et slag mellom franske korsfarere og muslimske forsvarsstyrker fra 8. februar til 11. februar 1250. De franske korsfarerne var ledet av Ludvig IX av Frankrike, og de muslimske motstanderne var anført av Fakhr-ad-Din Yusuf. Slaget endte med at den franske kongen ble tatt til fange, og dermed var det sjuende korstog bragt til ende.

Historie
--------

### Slaget i 1250

Slaget ved El Mansoura i 1250.
Byen ble etablert i 1219 av al-Kamil fra Ajjubide-dynastiet, bror av Saladin, og kjent i eldre franske kilder som Meledin. Etter at den muslimske hæren beseiret korsfarerne i slaget i 1250 ble byen gitt navnet El-Mansoura, som betyr «den seierrike [byen]». Slaget var et enormt nederlag for franskmennene. De var preget av sykdom og sult, og etter stor tap overga de seg. De muslimske seierherrene henrettet 7000 korsfarere som ble bedømt som for svake for å være nyttige som slaver, men den franske kongen var verdifull som gissel som kunne utveksles mot løsepenger. Ludvig IX ble holdt fengslet i huset til Ibrahim ibn Lokman, som var sekretær hos sultanen. Kongens bror ble fengslet i samme hus. Huset til Ibn Lokman er nå er det eneste museum i byen. Det er åpen for offentligheten og har utstillinger av gjenstander som tilhørte den franske monarken, inkludert hans personlige toalett. Fortsatt feires den 8. februar hvert år til minne om seieren i 1250.[]

### Luftslaget under Jom kippur-krigen i 1973

Luftslaget ved Mansoura den 14. oktober 1973 skjedde under Jom kippur-krigen. På denne datoen angrep fly fra Israels luftforsvar egyptiske flybaser, men ble oppbragt av fly fra Egypts luftforsvar. Det ble deretter en luftkamp som varte i 53 minutter og involverte 160 jagerfly i luftrommet over Mansoura. Til tross for at de israelske flyene var flere og kvalitativt bedre, ble to av dem skutt ned. Resten trakk seg til sist tilbake. Egypt kunngjorde etterpå at de hadde mistet seks fly, men at kun tre av flyene var blitt skutt ned av israelske fly. Den egyptiske regjeringen flyttet deretter den offisielle «Flyvåpenets dag» fra 2. november til 14. oktober, for å minnes luftslaget over Mansoura.

Kultur
------

Solnedgang over Nilen ved El-Mansoura.
Dialekten som snakkes av El-Mansouras befolkning er den nordlige egyptisk-arabiske dialekten, men med tydelige innslag av talemålet i de omkringliggende landsbyene. El-Mansoura-dialekten skiller seg derfor en del fra dialekten som snakkes i Alexandria.

I likhet med Kairo, Alexandria, og Port Said hadde El-Mansoura tidligere et blomstrende gresk samfunn som ble tvunget til å emigrere under Gamal Abdel Nasser. Mange eldre butikker og forretninger rundt om i byen har fortsatt sine opprinnelige greske navn. Den første engelske skolen i byen ble etablert i lokalene til den tidligere greske skolen. Tidligere var det også en liten italiensk befolkningsgruppe i byen. El-Mansoura har et marked kalt al-khawagat, som betyr utlendingenes marked. Før i tiden ble dette markedet drevet av grekere, jøder og libanesere, men i dag er det kun egyptere som selger produkter som jellabiya (tradisjonell kjortel), underklær, tekstiler, sko, sokker, kjøkkenvarer i aluminium og messing.

Mansoura Stadium er hjemmebanen til det lokale fotballaget, El Mansoura SC. Fotballbanen ble åpnet i 1962 og har plass til 18 000 tilskuere.

Utdannelse
----------

Universitetet i Mansoura.
Universitetet i Mansoura ble grunnlagt i 1962, opprinnelig som en avdeling av Universitetet i Kairo. Senteret for urologi og nefrologi ble grunnlagt av professor Mohammed Ghonem og betraktet som det beste nyresenteret i Midtøsten og Afrika.

Politikk
--------

Kvinner i El-Mansoura har lenge organisert seg i en av en større kvinneorganisasjoner i Egypt, blant annet tilknyttet Universitetet i Mansoura. Fredelige protestaksjoner fra kvinnegrupper har blitt hardt slått ned på av myndighetene. Blant de bredere politiske sakene som kvinnene fremmer er også protester mot seksuell trakassering av kvinnelige studenter ved universitetet. En gruppe kalles Bint al-Ard («Døtre av landet») etter den egyptiske feministen Doria Shafiks magasin *Bint al-Nil* («Døtre av Nilen»). Deres fokus er lokal aktivisme i bekjempelsen av den statlig-islamistiske alliansen mot kvinner.

Referanser
----------

1. ↑  «Al-Manṣūrah», *City Population*
2. 1 2  The City of El Mansoura, Egypt, Tour Egypt
3. ↑  Shaw, Jeffrey M.; Demy, Timothy J. (2017): *War and Religion: An Encyclopedia of Faith and Conflict*, ABC-CLIO, s. 525
4. ↑  Grant, R.G. (2017): *1001 Battles That Changed the Course of History*, s. 173
5. ↑  «Medieval Sourcebook: Al-Makrisi: Account of the Crusade of St. Louis». *sourcebooks.fordham.edu*. Fordham University - Internet History Sourcebooks Project. Besøkt 1. november 2021. «Editor's Introduction [1848] : This is an extract from an Arabian manuscript entitled Essulouk li Mariset il Muluk that is to say, "The Road to Knowledge of the Return of Kings." It is the history of the Sultans Curdes-Ayyubids, of the race of Saladin, and of the two Dynasties that have reigned in Egypt; the one of Turkish slaves, known under the name of Mamelukes­Baharites, the other of Circassians. This work was composed by MAKRISI, who was born in the 769th year of the Hegira, or one hundred and twenty years after the expedition of St. Louis.»  soft hyphen-tegn i `|sitat=` på plass 367 (hjelp)
6. 1 2  «Battle of el-Mansourah». *web.archive.org*. Air Combat Information Group. 24. september 2003. Archived from the original on 9. februar 2009. Besøkt 1. november 2021. CS1-vedlikehold: Uheldig URL (link)
7. ↑  Foto fra slaget, *Egypt Daily News*. Arkivert fra originalen den 20. desember 2014 ved *Wayback Machine*.
8. ↑  «Sky High | Gems in the sky». *web.archive.org*. Al-Ahram Weekly. 2007. Archived from the original on 19. mai 2009. Besøkt 1. november 2021. CS1-vedlikehold: Uheldig URL (link)
9. ↑  «Mock battle marks Air Force Day». *web.archive.org*. Al-Ahram Weekly. 1998. Archived from the original on 13. september 2009. Besøkt 1. november 2021. CS1-vedlikehold: Uheldig URL (link)
10. ↑  «Mansourah University». Arkivert fra originalen 24. september 2008. Besøkt 25. september 2018.
11. ↑  Zeinab Abul-Geit (1999). «Travel | Meandering around Mansoura». *web.archive.org*. Al-Ahram Weekly. Archived from the original on 20. mai 2008. Besøkt 1. november 2021. CS1-vedlikehold: Uheldig URL (link)
12. ↑  «Egypt: The Mansoura women». *www.amnesty.org.uk*. Amnesty International. 18. mai 2020. Besøkt 1. november 2021. «On 21 May 2014, three women – Menatella, Abrar and Yousra – were peacefully protesting at their university in Mansoura, Egypt. For this, they were arrested and locked up on false charges, including ‘thuggery’, facing years behind bars. | The three women were prisoners of conscience, jailed purely for exercising their rights to freedom of expression.»
13. ↑  Amany M Shebl, Hanan Awad M Elmashad and Samia I Hassan Prof.of Medical Surgical Nursing 1, Assistant prof. of Woman Health Nursing and Midwifery 2, Faculty of Nursing, Mansoura University (27. juni 2017). «Sexual Harassment Phenomena among Female Students at Mansoura University». *www.longdom.org*. 2nd International Conference on Reproductive Health and Medicine. Besøkt 1. november 2021.
14. ↑  Hammad, Hanan (mars 2011): «The Other Extremists: Marxist Feminism in Egypt, 1980-2000» (PDF), *Journal of International Women's Studies* 12 (3), Bridgewater

Eksterne lenker
---------------

(en) El Mansoura – kategori av bilder, video eller lyd på Commons


* Offisielt nettsted (arabisk)

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Universalis **·** Nationalencyklopedin **·** VIAF **·** GND **·** LCCN **·** GeoNames
 |